"Spørg Olivia – på nettet" var en spørgetjeneste for børn. Siden blev skabt i 2001 i projektsamarbejde mellem Gentofte Bibliotekerne, Herning Centralbibliotek, Silkeborg Bibliotek og Danmarks Radio. Siden lukkede 1. januar 2011 pga. mangel af penge til at drive siden. Børn og unge kunne spørge Olivia om alt mellem himmel og jord.  Hjemmesiden var opbygget som et hus med 6 værelser: 1: Spørg på mail Her kan man sende spørgsmål til Olivia hele døgnet. Svaret offentliggøres i værelset Olivias svar. Hvis man opgiver sin e-mail adresse, vil man få svar direkte i sin ind-bakke. Hvis man oplyser sit mobilnummer, vil man få en SMS, når svaret er lavet. Spørgsmål der skønnes for private til offentliggørelse, besvares kun personligt. 2: Spørg Online Her kan spørgsmål stilles til Olivia i direkte online-dialog. Spørg Online har åbent mandag til torsdag kl. 14 – 20, fredag kl. 14 – 18 og lørdag kl. 10 til 15. Dialogen mellem Olivia og spørgeren kan følges af alle, der befinder sig i værelset, dog uden mulighed for at blande sig i dialogen.  3: Olivias svar  Her ligger altid de 100 nyeste svar fra Olivia. Det er muligt at søge i alle de spørgsmål og svar, der har været offentliggjort indenfor de sidste 2 år. Der kan søges på spørgerens navn eller på ord fra spørgsmålet. 4: Tårnværelset Tårnværelset er først og fremmest et vidensbibliotek med hjælp til selvhjælp. Her findes et omfattende udvalg af leksika, opslagsværker, emneguider og ordbøger på nettet. Der er desuden links til andre spørgetjenester, brevkasser og rådgivninger for børn, der har brug for at snakke med en voksen. 5: Olivias værelse I Olivias værelse er samlet en række underholdende aktiviteter. Her kan man læse i bogen "Olivia" og få stillet noget af sin nysgerrighed om Olivia selv. Man kan kaste sig over quizzer eller ordspillet Hangman og man kan deltage i månedens konkurrence. I Olivias sofa ligger den bog, hun for øjeblikket er i gang med at læse. Man kan også designe sit eget postkort og sende det til sine venner. Sidst men ikke mindst er det i Olivias værelse man finder den skjulte indgang til Olivias eget spil "Olibot-spillet". Olibot-spillet er et adventurespil, hvis løsning involverer viden, søgemetode og kreativ tænkning. 6: Svareforummet I Svareforummet er det brugernes tur til at svare og dele deres viden eller mening med andre. Olivia udvælger løbende spørgsmål, der egner sig til at blive lagt ud til besvarelse i Svareforummet. De indkomne forslag til svar lægges frem, så alle, der har lyst kan vurdere dem og give dem point. De brugere, der opnår høje point for deres svar, har chancen for at blive medlem af en ekspertgruppe på det emneområde, hvor de har opnået høje point. Man skal været logget ind med sin egen brugerprofil både for at svare på spørgsmål og for at give point til andres svar.